Stefan Sorokin

Stefan Sorokin (sündinud 4. detsembril 2005 Tallinnas) on Eesti vigursuusataja. Ta on võitnud hõbemedali Euroopa Noorte Olümpiafestivalil (2023). Stefan Sorokin on sündinud Tallinnas ja elab Rae vallas. Ta hakkas vigursuusatamisega tegelema 12-aastaselt Mats-Kaarel Ruusi käe all (varem oli ta mänginud jäähokit). 2020. aastast on ta keskendunud vigursuusatamisele, samast aastast juhendab teda Karl Kristian Alasi. Sorokin tegi tiitlivõistluste debüüdi 2022. aastal vigursuusatamise juunioride maailmameistrivõistlustel Leysinis, kus sai 36. koha. Ta lõpetas 2022. aastal Järveküla Põhikooli ja jätkab õpinguid Audentese spordigümnaasiumis. Stefan Sorokini õde on ujuja Inessa Sorokin. Stefan Sorokin võitis 2023. aastal toimunud Noorte Euroopa Olümpiafestivalil pargisõidus hõbemedali. Big Airis jäi Sorokin viieteistkümnendaks. Hooaegadel 2022/2023 ja 2023/2024 on Sorokin osa võtnud ka vigursuusatamise Euroopa karikasarjast. 2024. aasta veebruaris, saavutas ta Poolas Kotelnicas (Kotelnica Białczańskas) peetud etapil Big Airi alal teise koha, mis on seni Eesti meeste parim tulemus Euroopa karikasarjas Big Airi alal. 2023. aasta märtsis saavutas ta Laaxi Euroopa karikaetapil pargisõidus 41. koha ja veebruaris Davosi Euroopa karikaetapil Big Airi alal 48. koha. Ta on tulnud kolmel korral Eesti meistriks meeste vanuseklassis. 2022. aastal võidutses ta nii pargisõidus kui ka Big Airis. 2023. aastal võitis ta pargisõidu ja saavutas teise koha Big Airis. Sorokin on tulnud Eesti Freestyle Noortesarja meistriks 2019., 2020., 2021. ja 2022. aastal. 2023. aasta veebruaris võttis ta osa Šveitsi Freestyle Noortesarja Davosi etapist, kus saavutas esikoha U18 arvestuses. Sorokin on võitnud 2022. ja 2023. aastal Läti Noortesarja Baldone etapi. 2022 – Leedu meister nii pargisõidus kui ka Big Airis 2023 – 26. koht jaanuaris toimunud World Rookie Touri võistlusel 2023 – seitsmes koht veebruaris toimunud Mayrhofeni Penken Battle'il 2023 – esikoht Läti Suusaliidu korraldatud videovõistlusel "Mad Winter" Stefan Sorokin on varem tegelenud jäähokiga. Ta hakkas hokit mängima kolmeaastaselt, minnes perekonna jälgedes. Isa ja mõlemad onud on jäähokimängijad. Onu Jaanus Sorokin on mänginud Eesti jäähokikoondises 63 mängu ja HC Pantrites 145 mängu. Stefan mängis samuti HC Pantrites: viis aastat mängijana ja seejärel väravavahina. 2019/2020 kuulus ta Team Eesti U16 võistkonda Soome U16 Mestise sarjas. "SOROKIN Stefan - Athlete Information". www.fis-ski.com. Vaadatud 23. veebruaril 2024. ERR (27. jaanuar 2023). "Stefan Sorokin võitis olümpiafestivalil hõbemedali". ERR. Vaadatud 23. veebruaril 2024. "#TEAMSOROKIN - Saavutused". www.stefansorokin.com. Vaadatud 23. veebruaril 2024. "Kalender". www.suusaliit.ee. Vaadatud 23. veebruaril 2024. "Junior Davos (SUI)". www.fis-ski.com. Vaadatud 23. veebruaril 2024. "Rezultāti - Snovbords & Frīstails | infoski.lv". www.infoski.lv (läti). Vaadatud 23. veebruaril 2024. "Junior Livigno (ITA)". www.fis-ski.com. Vaadatud 23. veebruaril 2024. "FIS Mayrhofen (AUT)". www.fis-ski.com. Vaadatud 23. veebruaril 2024. "Jaanus Sorokin at eliteprospects.com". www.eliteprospects.com (inglise). Vaadatud 23. veebruaril 2024. "Stefan Sorokin at eliteprospects.com". www.eliteprospects.com (inglise). Vaadatud 23. veebruaril 2024. Lenel Karu. "Eestlased tõstavad talvises ekstreemspordis aina rohkem pead" Õhtuleht, 19. veebruar 2024 Henrik Laever. "Stefan Sorokin võitis olümpiafestivalil hõbemedali" ERR Sport, 27. jaanuar 2023 Madis Kalvet. "10 fakti | Kes on Eestile pargisõidus hõbeda võitnud Stefan Sorokin ja millised on tema järgmised sihid?" Delfi Sport, 28. jaanuar 2023 "Mõni minut muusikata. Üks noor mõte Stefan Sorokin Olümpiafestivali hõbemedal" Raadio Elmar, 1. veebruar 2023 "Selgusid lumelaua ja freestyle-suusatamise Big Airi Eesti meistrid" Delfi Sport, 19. märts 2022